J E G Y Z Ő K Ö N Y V

# Készült: 2021. augusztus 23-án a magyarsarlósi Polgármesteri Hivatal

**épületében megtartott 17:30 órakor kezdődő képviselő- testületi ülésén.**

**Jelen vannak:** Dukai Zoltán polgármester

 Füller Balázs alpolgármester

 Mácsai Réka képviselő

 Szomorné Sebők Bernadett képviselő

 Bökös Ernő képviselő

**A 2. napirendi pontnál jelen van:**

 Németh István mezőgazdász

**Tanácskozási joggal jelen van**:

 dr. Glázer Adél igazgatási ügyintéző

 Seriné Szabó Éva pénzügyi vezető

**Távol maradt:** dr. Jávorcsik Béla jegyző

Dukai Zoltán polgármester: Köszöntök mindenkit a mai testületi ülésen, megállapítom, hogy a képviselő-testület 5 tagjából 5 jelen van, ezért határozatképesek vagyunk.

Ismertetem a kiküldött napirendet:

# NAPIREND

1. **napirendi pont**

**Falu mezőgazdaságának helyreállítási lehetőségei. Ismertető a földhasználati jogról.**

 **Előadó: Németh István mezőgazdász**

1. **napirendi pont**

**Féléves módosított pénzügyi előirányzat elfogadása.**

**Előadó Dukai Zoltán polgármester**

1. **napirendi pont**

**Folyamatban lévő pályázatok ismertetése: Szennyvíz, Rendezvényház, temető, rendezési terv, belterületi út, belterületi vízrendezés, buszváró, Pi kút….**

**Előadó: Dukai Zoltán polgármester**

1. **napirendi pont**

**Egyebek: Megvalósult és tervezett rendezvények. Beszámoló a folyamatban lévő önkormányzati fejlesztésekről, karbantartásokról, lakossági észrevételek megvitatása….**

**Előadó: Dukai Zoltán polgármester**

1. **napirendi pont**

**Zárt ülés: Beérkezett segélykérelmek megtárgyalása**

**Előadó: Dukai Zoltán polgármester**

Dukai Zoltán polgármester: Javaslom, hogy az első és a második napirendi pontot cseréljük meg. Segélykérelem nem érkezett. Fogadjuk el az alábbi módosított napirendet.

1. **napirendi pont**

**Féléves módosított pénzügyi előirányzat elfogadása.**

**Előadó Dukai Zoltán polgármester**

1. **napirendi pont**

**Falu mezőgazdaságának helyreállítási lehetőségei. Ismertető a földhasználati jogról.**

**Előadó: Németh István mezőgazdász**

1. **napirendi pont**

**Folyamatban lévő pályázatok ismertetése: Szennyvíz, Rendezvényház, temető, rendezési terv, belterületi út, belterületi vízrendezés, buszváró, Pi kút….**

**Előadó: Dukai Zoltán polgármester**

1. **napirendi pont**

**Egyebek: Megvalósult és tervezett rendezvények. Beszámoló a folyamatban lévő önkormányzati fejlesztésekről, karbantartásokról, lakossági észrevételek megvitatása….**

**Előadó: Dukai Zoltán polgármester**

A képviselő-testület 5 igen szavazattal (egyhangúlag) elfogadta a napirendet.

1. **napirendi pont**

**Féléves módosított pénzügyi előirányzat elfogadása.**

**Előadó Dukai Zoltán polgármester**

Seriné Szabó Éva pénzügyi vezető: Polgármester Úr kiküldte az anyagot a módosítással kapcsolatban. A módosított előirányzatot vagyunk kötelesek elfogadni, ez féléves szinten kötelező, ezt kötelező úgy módosítani, hogy minimum a tényhez igazodjon, ahol nem volt eltérés, ott maradt az eredeti. Az Önkormányzat jól áll.

Füller Balázs alpolgármester: Végignéztem az egészet.

Mácsai Réka képviselő: Közhatalmi bevételek, ezek azok, amelyekről úgy gondoltuk, hogy ezeket idén nem kapjuk meg.

Seriné Szabó Éva: Kérdezzetek.

Dukai Zoltán polgármester: Mekkora lesz a többlet?

Seriné Szabó Éva pénzügyi vezető: Ez rajtad múlik, hogy közben mennyit költesz, de az eddigiek alapján ezzel nem lesz gond, mert te spórolsz.

Mácsai Réka képviselő: A kirándulás és rendezvények költsége ebben már benne van?

Seriné Szabó Éva: Nincsen benne*.*

Dukai Zoltán polgármester: Javaslom, hogy fogadjuk el a rendeletet*.*

**A képviselő-testület 5 igen szavazattal megalkotta az alábbi rendeletet:**

**Magyarsarlós Községi Önkormányzat képviselő-testületének 6/2021 (VIII.24.) sz. önkormányzati rendelete**

**az önkormányzat 2021. évi költségvetéséről szóló 3/2021 (III.04.) számú rendelet módosításáról**

*A rendelet szövegét az 1.sz. melléklet tartalmazza.*

1. **napirendi pont**

**Falu mezőgazdaságának helyreállítási lehetőségei. Ismertető a földhasználati jogról.**

 **Előadó: Németh István mezőgazdász**

*Németh István mezőgazdász a termőföldekkel kapcsolatosan előadta, hogy a helyi lakosoknak célszerű lenne mezőgazdasági szövetkezetekbe tömörülni, hogy a területalapú támogatásokat jobban ki tudják használni.*

*Rövid egyeztetés után a képviselők 5 igen szavazattal – egyhangúlag - arról határoztak, hogy ezt a kezdeményezést elutasítják, falugyűlés ebben a témában nem kerül megtartásra.*

**Szám: 37/2021. (VIII.23.) sz. határozat**

**Tárgy: Falugyűlés kezdeményezésének elutasítása a képviselő-testület 2021. 08. 23-i ülésén elhangzott témában (földhasználati jog)**

**HATÁROZAT**

Magyarsarlós Községi Önkormányzat képviselő-testülete 5 igen szavazattal – egyhangúlag – arról határoz, hogy a képviselő-testület 2021. 08. 23-i ülésén elhangzott témában, a földhasználati joggal összefüggésben Falugyűlés nem kerül megtartásra.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

1. **napirendi pont**

**Folyamatban lévő pályázatok ismertetése: Szennyvíz, Rendezvényház, temető, rendezési terv, belterületi út, belterületi vízrendezés, buszváró, Pi kút….**

**Előadó: Dukai Zoltán polgármester**

Dukai Zoltán polgármester: *Ismerteti a pályázatokat*.

Jelenleg 8 pályázat van folyamatban.

A Szennyvízpályázattal kapcsolatban szeretném összefoglalni, hogy legutóbb itt járt Méhes Zsolt tervező, megkötésre került már a vállalkozási szerződés, szeptember 15-ig kellene megvalósulnia a vízjogi létesítési engedélyezési tervdokumentáció elkészítésének és az engedélyek beszerzésének. A közbeszerzés ezután írható ki, de a szabadságolások miatt lassú az engedélyezési eljárás.

A Belterületi vízrendezés esetében is még hiányoznak az engedélyek, itt is nagyon lassú az engedélyezési eljárás, bízunk benne, hogy szeptember 30-ra megkapjuk az engedélyeket.

A Rendezvényház pályázatunk nyert, tettem egy felhívást ajánlattételre, fa nyílászárók elkészítésére. Három árajánlat érkezett. A Reiso –Hungária Kft. 4.386.032 Ft. bruttó összegű, a DÖ-FA Kft. 5.251.585. Ft. bruttó összegű, a GE-Plast Kft. 3.197.080 bruttó összegű ajánlatot adott.

Javaslom, hogy a GE-Plast Kft.-vel kössünk szerződést.

**Szám: 38./2021. (VIII.23.) sz. határozat**

**Tárgy: Kivitelező kiválasztása MFP-ÖTIK/2021/6 pályázathoz**

**HATÁROZAT**

Magyarsarlós Községi Önkormányzat képviselő-testülete 5 igen szavazattal – egyhangúlag elhatározza, hogy a Magyar Falu Program keretében meghirdetett önkormányzati tulajdonban lévő ingatlanok fejlesztése című, MFP-ÖTIK/2021/6 kódjelű pályázat keretében a fa nyílászárók legyártására vonatkozóan a nyertes ajánlattevővel köt szerződést.

Az Ajánlattevő neve: GE-Plast Kft.

Az Ajánlattevőszékhelye: 1076 Budapest, Sajó u. 4-8.

Az ellenszolgáltatás összege: 3.197.080. Ft. (bruttó)

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

Dukai Zoltán polgármester: TOP-os pályázatnál (belvíz-csapadékvíz elvezetés) is van egy ajánlattételi felhívás, itt is meg kellene kezdeni az előkészületeket, itt műszaki ellenőri tevékenységre kell az ajánlattételi felhívást megtennünk, amikor megvannak az engedélyek, akkor lehet a kivitelezőre is. Ha szept 15-ig meglenne, akkor az engedélyek birtokában tudjuk meghívni a kivitelezőket.

Seriné Szabó Éva pénzügyi vezető: Kérdésem az, hogy a szennyvíz és belterületi vízrendezés munkálatai egymást nem zavarják majd?

Dukai Zoltán polgármester: A két munka egymást nem zavarja. 2022. december 31-ig kell egyébként a TOP-os pályázatnak (belterületi vízrendezés) megvalósulnia. Idén valószínűleg ezt meg fogják kezdeni. A Szennyvíz esetében hasonló a helyzet, azt nem tudom, ott mennyi időt vesz majd igénybe, mire megjönnek az engedélyek és lezajlik a közbeszerzés. Ha meg lehet kezdeni a Szennyvizet tavasszal, akkor 2022. december 31-re megvalósulhat a beruházás.

A Rendezvényház esetében a nyílászárók az egyik, a másik a kőművesmunka, ezért ha van javaslatotok, akkor lehet ajánlattételi felhívást tenni. Tavasszal kezdődnének a kőműves munkák. A Rendezvényháznak 2023 júliusáig kell elkészülnie.

A temetői padokra szintén sikerült támogatást nyernünk, kb. 500.000.- Ft-ot, ezt 2023-ig kell elköltenünk, itt is küldünk ki ajánlattételi felhívást, ha van javaslatotok asztalos cégekre várom.

A belterületi út pályázatunk jelenleg tartaléklistára került.

A buszváró peron esetében szeptember elsején fog a pályázat megjelenni. Ez a pályázat csak 95 %-ban támogatott, emiatt felvettem a kapcsolatot a Közúttal, de ők várni szeretnének egy 100 %-os pályázatra, mert elmondásuk szerint nincs forrásuk erre.

A Pí-kút pályázata jelenleg bírálat alatt van, ez egy Pí-vizet előállító kút, ami azt jelenti, hogy a DRV közkútján ez a berendezés helyet kapna, a kút környezete pedig térkövezve ki lenne alakítva és bárki ingyen foghatna az átalakított vízből.

Nyolc pályázatunkból a szennyvíz folyamatban, a belterületi vízrendezés folyamatban, a rendezvényház folyamatban, a temető esetében őszre vagy tavaszra lebonyolítjuk az ajánlattételi felhívást, a belterületi út tartaléklistán van, a Pí-kút bírálat alatt van, illetve a buszváró peron jelenleg felfüggesztve. A rendezési terv…

Mácsai Réka képviselő: Bocsánat, hogy közbevágok, de meg kellene próbálni a lakosság felé prezentálni ezt a felvetést, vagyis fel kellene ajánlani a lakosoknak ezt a lehetőséget, hogy esetleg megadhassák ezt a támogatást közösen (150.000.- Ft-ról lenne szó) hogy ez a 3.000.000.- Ft-os beruházás megvalósulhasson. A templomra is volt már gyűjtés, én vállalom, hogy összeszedem a pénzt.

Bökös Ernő képviselő: Milyen jogcímen tudnánk ezt a pénzt befizetni? A Magyar Közúttal egyeztetni kell, hogy ezt a lehetőséget elfogadják-e.

Dukai Zoltán polgármester: Megbeszélem velük, hogy felajánlást elfogadnák-e.

Dukai Zoltán polgármester:

A rendezési terv a következő, amiről ennél a napirendi pontnál beszélnünk

kell. December 31-én lejár a rendezési tervünk, ezért ezt felül kellene vizsgálnunk, ennek kapcsán úgy volt, hogy lesz egy pályázat, ezt szerettük volna beadni, azonban a pályázat még nem jelent meg. Farkas István Főépítész tájékoztatása alapján ez a pályázat idén már nem fog megjelenni, a határidő pedig jövő év (2022) végére lesz kitolva. Minden település esetén, akiknek ez lejár, nekik a határidő meghosszabbításra kerül.

Ehhez kapcsolódik az utolsó telek ügye, vagyis a házhely eladás. 215/1 hrsz. A korábbi határozat szerint a vételár 850.000.- Ft-ban van megállapítva, ez 980 m2. Az érdeklődő az Önkormányzat tulajdonában álló 034/8. hrsz.-ú külterületi ingatlanból bérbe venne 287 m2-t, 150 évre.

Én ennek a belterületbevonását nem vállalom, mert nagyon sok munkával és költséggel jár. Amennyiben valaki elválalja közületek átadom az ügyet, de az is fenn áll, hogy befektetjük a sok pénzt és időt és nem sikerül megvalósítani. Amennyiben az érdeklődő belterületbe szeretné ezt is vonni, akkor úgy azt saját költségén kellene megtennie, vagy pedig, ha mi végezzük, akkor magasabb áron kellene a telket értékesítenünk.

 Egyébként jelen pillanatban még két érdeklődő van a házhelyekre.

*Egyeztetés után a képviselők meghozzák a következő határozatokat:*

**Szám: 39./2021. (VIII.23.) sz. határozat**

**Tárgy: Polgármester beszámolójának elfogadása a folyamatban lévő pályázatokról**

**HATÁROZAT**

Magyarsarlós Községi Önkormányzat képviselő-testülete 5 igen szavazattal – egyhangúlag elfogadja a polgármester beszámolóját a folyamatban lévő pályázatokkal kapcsolatban.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

**Szám: 40./2021. (VIII.23.) sz. határozat**

**Tárgy: A Magyarsarlós 215/1 hrsz. alatti építési telek értékesítése**

**HATÁROZAT**

Magyarsarlós Község Önkormányzata képviselő-testülete 5 igen szavazattal, egyhangúlag a következőkről határoz:

Magyarsarlós képviselő-testülete 21./2011. (IV.11.) sz. határozata értelmében a 215/1 hrsz. alatti építési telek eladási ára 850.000.- Ft. Az adás-vételi szerződés esetében a hivatkozott határozatban foglaltak továbbra is irányadók.

Jelen határozattal a képviselő-testület arról dönt, hogy a 215/1 hrsz-ú építési telekre vonatkozó adás-vételi szerződés megkötésével egyidejűleg lehetőség van a szomszédos önkormányzati tulajdonú 034/8 hrsz.-ú külterületi ingatlan 287 m2 nagyságú részének 150 évre történő bérbe vételére 150.000.- Ft-os bérleti díj ellenében.

Amennyiben a vevő a területeket (a 215/1 hrsz alatti építési telket, valamint a 034/8 hrsz alatti külterületi ingatlannak a 215/1 hrsz-ú ingatlannal határos 287m2-es részét) együttesen, belterületi ingatlanként szeretné megvásárolni, úgy a továbbiakban a teljes területre ingatlan értékbecslő által meghatározott vételár lesz az irányadó.

Belterületté nyilvánítást követően az ingatlanra csak és kizárólag az ingatlan értékbecslő által meghatározott eladási ár az irányadó.

Az említett ingatlanok vázrajzát a 2. sz. melléklet tartalmazza.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

1. **napirendi pont**

**Egyebek: Megvalósult és tervezett rendezvények. Beszámoló a folyamatban lévő önkormányzati fejlesztésekről, karbantartásokról, lakossági észrevételek megvitatása….**

**Előadó: Dukai Zoltán polgármester**

Dukai Zoltán polgármester: Jól sikerültek eddig megvalósult rendezvényeink. A családi nap, falukirándulás, nyár esti rendezvény.

15 éve támogatjuk a helyi polgárőrség és nyugdíjasklub rendezvényeit is.

A búcsú és a Mikulás csomagok kiosztása fér még bele normatívánkba.

*A tervezett rendezvények kapcsán rövid egyeztetés után a képviselő-testület az alábbi határozatot hozza:*

**Szám: 41./2021. (VIII.23.) sz. határozat**

**Tárgy: Magyarsarlósi búcsú 2021.**

**HATÁROZAT**

Magyarsarlós Község Önkormányzata képviselő-testülete 5 igen szavazattal, egyhangúlag a következőkről határoz:

A magyarsarlósi búcsú elnevezésű rendezvény 2021. szeptember 12-én kerül megtartásra. A képviselő-testület fehatalmazza Mácsai Réka és Szomorné Sebők Bernadett képviselőket a rendezvény megszervezésével, 120.000.- Ft összeg erejéig.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

Dukai Zoltán polgármester: Nagyon lassan halad a Közúttal való szerződéskötés a mart aszfalt vásárlásával kapcsolatban. Mindent Budapestre kell felküldeniük és onnan kell engedélyt kapni, hogy vásárolhassunk. Talán ősz elejére lezajlik ez a hosszú folyamat, hogy elvégezhessük a legfontosabb karbantartásokat külterületi útjainkon.

Dukai Zoltán polgármester: Utolsó megbeszélendőként javaslom a gördülő fejlesztési terv elfogadását. A teljes anyagot kiküldtem nektek e-mailban. Van e észrevételetek, javaslatotok az ügyben?

*Nincsen észrevétel.*

**Szám: 42./2021. (VIII.23.) sz. határozat**

**Tárgy: Gördülő fejlesztési terv elfogadása**

**HATÁROZAT**

Magyarsarlós Község Önkormányzata képviselő-testülete 5 igen szavazattal, egyhangúlag, mint a 12-10940-1-004-02-05 MEKH kóddal rendelkező DRV\_V\_542\_Nagykozári kistérségi vízmű ellátásért felelőse a víziközmű-szolgáltatásról szóló 2011. évi CCIX törvény 11. § szerint a Dunántúli Regionális Vízmű Zrt. által a 2022-2036. időszakra elkészített Gördülő Fejlesztési Terv felújítási-pótlási és beruházási tervrészét elfogadja és a Gördülő Fejlesztési Tervben meghatározott, 2022. évre vonatkozó munkálatokat a DRV Zrt-től megrendeli.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint ellátásért felelős köteles eljárni a 2011. évi CCIX törvény ide vonatkozó szabályozásai szerint. A gördülő fejlesztési terv beruházási tervrészének ellátásáért felelős által kezdeményezett módosítása esetén a DRV Zrt.-t a törvény véleményezési jogkörrel jogosítja fel.

Egyúttal felhatalmazza a polgármestert, hogy a szükséges nyilatkozatokat aláírja.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

Dukai Zoltán polgármester: Amennyiben nincsen több kérdés, észrevétel, akkor az ülést bezárom.

k.m.f.

 Dukai Zoltán Dr. Jávorcsik Béla

 polgármester jegyző